
Narva Linnavalitsuse 07.02.2007 korralduse nr 139-k muutmine.

1. Asjaolud ja menetluse käik
Narva Linnavalitsuse 07.02.2007 korraldusega nr 139-k määrati maaüksusele aadress: Narva, Kadastiku tänav 23,25,27. Eelmainitud maaüksus jäetakse riigi maareservina riigi omandisse.
Vabariigi Valitsuse 20.12.2007. a määruse nr 251 „Aadressiandmete süsteem“ § 6 lõik 3 punkt 2 kohaselt liikluspinna nime juurde lisatakse üks krundinumber.
Eelmainitud aadress ei vasta kehtestatud nõuetele ja teda tuleb parandada.  

Lähtudes eelpoolmainitust tuleb muuta Narva Linnavalitsuse 07.02.2007 korralduse nr 139-k.

2.   Õiguslikud alused
2.1   Haldusmenetluse (HMS) seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Seega võib antud linnavolikogu otsuse vastuvõtmisel arvesse võtta alljärgnevaid HMS sätteid:   

2.1.1 HMS § 64 lõike 2 kohaselt haldusorgan otsustab haldusakti muutmise kaalutlusõiguse  kohaselt, kui seadus ei keela haldusakti muuta või ei kohusta haldusakti muuta. 

2.1.2 HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 
2.2  Kohaliku omavalitsuse korralduse seadus § 30 lõike 1 punkti 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
2.3  Vastavalt Vabariigi Valitsuse 03.09.1996.a. määruse nr 226 „ Maa riigi omandisse  jätmise korra” punktile 9 määrab valla- või linnavalitsus riigi omandisse jäetava maa koha-aadressi.
2.4    Vabariigi Valitsuse 20.12.2007. a määruse nr 251 „Aadressiandmete süsteem“ § 6 lõik 3 punkt 2 kohaselt liikluspinna nimi koos liikluspinna liigisõnaga, millele lisatakse krundinumber. 
3. Otsus
Muuta Narva Linnavalitsuse 07.02.2007 korraldus nr 139-k:

3.1   nimetusest ja punktist 1 eemaldada numbrimärgid „25,27“

3.2   punkt 3 sõnastada järgmises redaktsioonis: 
        „ 3. Määrata skeemil näidatud maaüksusele aadress Narva,  Kadastiku tänav 23“. 
4.  Rakendussätted
4.1 Käesolev korraldus jõustub seadusega sätestatud korras.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

